OpenLLM-France/wikimedia huggingface dataset:
# Donostiako Komunikabideak E.M.

Donostiako Komunikabideak E.M. Donostiako (Gipuzkoa) euskarazko komunikabide zenbait biltzen zituen elkartea zen, Bagera taldeari lotua.
Hasiera batean, Irutxulo eta Gaztetxulo aldizkariek osatzen zuten Donostiako Komunikabideak taldea. Irutxulo, 2005ean, Irutxuloko Hitza izatera pasatu zen; Gaztetxulo, berriz, 2007an, Gaztezulo izatera pasatu zen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q12256360
# Donostiako Tenis Elkarte Erreala

Donostiako Tenis Elkarte Erreala Gipuzkoako Donostia hiriburuan dagoen tenis elkarte bat da. Antigua auzoan dago. Gipuzkoan oraindik martxan dagoen kirol-elkarterik zaharrena da. Ondarretako hondartzaren parean eta Haizearen Orrazira joateko Eduardo Txillida pasealekuan kokatua dago.

## Historia

1904ko abuztuan sortu zen San Sebastián Recreation Club izenarekin. Bere lehen presidentea Jorge Satrustegui izan zen. Bere hastapenetan, kirol talde bat izan zen, bere aterkipean kirol diziplina ugari praktikatu ziren arren (futbola, hockeya, cricketa, hipika, errugbia, poloa, golfa, atletismoa...). Bere lehen egoitza Ategorrieta auzoan zegoen, baina laster aldatu zuen bere egoitza eta Antigua auzoan eraiki zituen bere instalazioak, non 1906tik aurrera finkatu zen, Zumalakarregi etorbidearen ondoan.
1910eko hamarkadan klubaren krisialdia izan zen, bere kirol atal ezberdinak nola desagertzen joan ziren ikusi zuena, soilik teniseko atala bizitasunez mantenduz. Recreation Clubeko zatiketetatik sortu ziren kluben artean Real Sociedad nabarmendu behar da.
1919ko otsailaren 1ean kluba Real Club de Tenis de San Sebastián izenarekin birsortu zen. 1920ko hamarkadaren amaieran, Ondarreta ingurua urbanizatu zen, Recreation Clubak bere instalazioak finkatu zituen tokia, Ondarretako Futbol Zelaiaren zelaiak barne, garai hartan desagertu zen hiriko lehen futbol zelaia. Klubak akordio bat sinatu zuen Donostiako Udalarekin, eta, horren ondorioz, 1928an gaur egungo kokalekura aldatu zen, garai hartan Ondarretako paduretan zegoen lekura, hain zuzen ere. Harrezkero, Ondarretako Tenisa hiriko bizitza sozialaren giltzarrietako bat izan zen, era guztietako ekitaldi sozialen egoitza izan baitzen. Kirol arloan bere instalazioetatik pasa ziren erraketa nabarmenak eta Davis Kopako kanporaketa baten eszenatoki ere izan zen 1968an.
Kluba krisi eta gainbehera garai batetik igaro zen 1980ko hamarkadaren hasieran, hirian uda igarotzen zuten eta klubaren ekitaldietan parte hartzen zuten klase altuko familia askoren martxaren ondorioz. Udalaren laguntzarekin eta teniseko lehiaketak eta ikastaroak antolatuz beste gizarte-geruza batzuetara irekiz, klubak biziraun eta berreskuratu ahal izan zuen. Azken hamarkadetan, klubak bere instalazioak birmoldatu eta handitu zituen, baita piraguismo eta padel sail berriak ireki ere.

## Argazki galeria

* Tenis txapelketa bat
* Partida mistoa
* Manolo Santana Davis Koparen kanporaketa batean.
* SS Recreation Club
* Real Sociedad taldea Ondarretako futbol zelaian

## Erreferentziak

* ↑ (Gaztelaniaz) «Real Club de Tenis de San Sebastián» RCTSS (Noiz kontsultatua: 2020-05-11).

## Kanpo estekak

* Donostiako Tenis Elkarte Errealaren webgunea (Gaztelaniaz)
* Datuak: Q11702283
* Multimedia: Real Club de Tenis de San Sebastián / Q11702283
# Donostiako Sari Nagusia

Donostiako Sari Nagusia 1923 eta 1930 artean Lasarteko zirkuituan egindako automobil-lasterketa izan zen.
1925eko ekitaldian Paul Torchy pilotuak zuhaitz bat jo eta bertan hil zen.

## Emaitzak

| Urtea | Pilotu txapelduna | Taldea | Zirkuitua |
| 1923 | Albert Guyot | Rolland-Pilain | Lasarte |
| 1924 | Henry Segrave | Sunbeam | Lasarte |
| 1925 | Albert Divo André Morel | Delage | Lasarte |
| 1926* | Jules Goux | Bugatti | Lasarte |
| 1927 | Emilio Materassi | Bugatti | Lasarte |
| 1928 | Louis Chiron | Bugatti | Lasarte |
| 1929 | Louis Chiron | Bugatti | Lasarte |
| 1930 | Achille Varzi | Maserati | Lasarte |
* Oharra: *Europako Sari Nagusiaren parte.

## Erreferentziak

* 1 2 (Ingelesez) www.kolumbus.fi. Grand Prix Winners 1919-1933. .
* ↑ (Gaztelaniaz) Historia del Gran Premio de San Sebastián, el primer circuito urbano de España.. .
* ↑ (Gaztelaniaz) Paul Torchi se accidenta tras adelantar al Conde Masetti. .
* ↑ (Gaztelaniaz) Paul Torchy – La lengua de los ángeles. .

## Kanpo estekak

* Datuak: Q2076599
# Donostiako Musika Hamabostaldia

Donostiako Musika Hamabostaldia edo besterik gabe Musika Hamabostaldia 1939tik Donostian ospatzen den musika klasikoko jaialdia da. Euskal Herriko eta espainiar estatuko musika jaialdirik zaharrena da, bai eta Europa osoko zaharrenetarikoa ere. Urtero antolatzen dute abuztuan, eta egitarauak ehun kontzertu eta ikuskizun baino gehiago eskaini ohi du, Donostiako hainbat tokitan egindakoak. Donostiatik kanpo ere burutzen dituzte hainbat ekitaldi, "Hamabostaldi Ibiltaria" delakoan, orain arte Getaria, Hondarribia, Mutriku, Zumaia eta Errenterian besteak beste). Hamabostaldiaren buletina La Quincena izena dauka eta elebidun argitaratzen dute.

## Egoitzak

Egoitzen artean Victoria Eugenia antzokia, Kursaal jauregia, Miramar jauregia, Chillida-Leku, Artzain Onaren katedrala, Santa Maria basilika, San Bizente eta Santa Teresa komentua daude.

## Zikloak

Organo, Aintzinako Musika, Musika Garaikidea eta Interprete Gazteen zikloek egitaraua osatzen dute. Hauekin batera, Haurren Eguna, Hamabostaldi Ibiltaria edo Musika Aitzaki eta beste jarduera batzuk ere aipatzekoak dira.

## Orkestrak

Besteak beste, Berlingo Orkestra Filarmonikoa, Londreskoa, Clevelandekoa, La Scalakoa, San Petersburgokoa, Bavierako Irratiarena, Txekiakoa, Frantziako Orkestra Nazionala, Espaniakoa eta Euskadikoak bertan parte hartu dute musikaldiaren historian zehar.
Halaber, Ataúlfo Argenta, Colin Davis, Münch, Neumann, Rafael Frühbeck de Burgos, Muti, Mehta edo Maazel zuzendariak aipatzekoak dira.

## Ballet

New York City Ballet, Tokyo Ballet, London Festival Ballet, Lausanako Béjart Ballet edo La Scalakoa Hamabostaldian egon izan dira beste batzuen artean.

## Musikariak eta abeslariak

Nicanor Zabaleta, Arthur Rubinstein, Henryk Szeryng, Alicia de Larrocha, Maria João Pires, Mstislav Rostropovitx edo Christian Zacharias musikariek eta Plácido Domingo, Alfredo Kraus, Luciano Pavarotti, Beniamino Gigli, Jessye Norman, Montserrat Caballé, Teresa Berganza edo Mirella Freni abeslariek parte hartu izan dute ere bai.

## Ikus, gainera

* Euskal Herriko musika klasikoa

## Kanpo estekak

* (Gaztelaniaz)(Ingelesez)(Frantsesez)Hamabostaldiaren webgune ofiziala
* Datuak: Q3756479
* Multimedia: Donostiako Musika Hamabostaldia-Quincena Musical de San Sebastián / Q3756479
# Donostiako Realaren zubia

Donostiako Realaren zubia Gipuzkoako Donostia hiriburuan dagoen zubi bat da. Urumea ibaia zeharkatzen du, Amara Berri auzoa eta Urumeako pasealekua elkarlotuz. Agirre Lehendakaria zubia eta Mikel Laboaren pasabidearen artean kokatua dago. Hiriko futbol talde nagusia den Errealaren omenez du izen hori.
Zubia 2010eko uztailaren 24an ireki zuten, eta aurretik leku horretan bertan zegoen Burdin zubia ordezkatu zuen. Hala ere, azken honen egitura historikoa mantendu egin zuten.
Realaren zubia trenbidearekiko paraleloan doa, 3,25 metroko lau errei ditu, guztiak noranzko berdinean, baina horietako bik Urumeako Autobidera daramate eta beste biak Irun eta Loiolako auzoa lotzen dituen saihesbidera doaz.
Eraikuntza lanek bi urte iraun dute eta 4,5 milioi euro ordaindu behar izan dituzte. Guztia Donostiako Udalak eta Gipuzkoako Foru Aldundiak ordaindu dute.

## Erreferentziak

* ↑ Urumeako seigarren zubia ireki dute, irteera bide berria. 2010eko uztailaren 24a. Eitb.com

## Kanpo estekak

* Datuak: Q12256362
* Multimedia: Donostiako Errealaren zubia/Puente de la Real Sociedad / Q12256362
# Dorothea Leporin-Erxleben

Dorothea Christiane Leporin, Dorothea Erxleben gisa ere ezaguna (Quedlinburg, 1715eko azaroaren 13a - Quedlinburg, 1762ko ekainaren 13a), emakume mediku alemaniarra izan zen; ezaguna egin zen Halle-ko Unibertsitatean medikuntzako doktoretza eskuratu zuen lehen emakumea izan zelako 1754ean.
Gaztetatik bere aitak medikuntza irakatsi zion eta Laura Bassi zientzialari italiar eta unibertsitate irakasleak mediku gisa aritzeko bere eskubidearen alde borroka egiteko inspiratu zuen. 1742an emakumeek unibertsitatera sartzeko eskubidea izan beharko luketela defendatzen zuen tratatu bat argitaratu zuen.

## Bizitza

Doroheak eta bere neba Christian Polycarp Leporinek zientziaren oinarriak, latina eta medikuntza ikasi zuten aitarekin, Christian Polycarp Leporinekin. Bere aita medikua zen Quedlinburg-en, Prusian.
Emakume batek medikuntza ikastea oso txundigarria zen garai hartan, ez zen batere ohikoa. Emakumeek kargu publikoak izatea debekatuta zegoenez, medikuntza ikasi eta praktikatzeko aukerarik ere ez luketela izan behar pentsatzen zen. Quedlinburg-eko hiru medikuk "sasi-medikuntza" egiteaz akusatu zuten Dorothea eta azterketa egitea oztopatu nahi izan zuten. Halle-ko Unibertsitateko errektoreak erabaki zuen medikuntza praktikatzea eta kargu publiko bat izatea ez zirela gauza bera eta Dorotheak azterketa egitea baimendu zuen. Azterketa egin zuen eta 1754eko ekainaren 12an bere titulua lortu zuen.

## Erreferentziak

* ↑ M., Offen, Karen.. European feminisms, 1700-1950 : a political history. Stanford University Press, 43 or. ISBN 9780804734202. PMC 43167893..
* Datuak: Q62931
* Multimedia: Dorothea Erxleben / Q62931
# Dorothea Orem

Dorothea Orem (Baltimore, 1914ko uztailaren 15a – Savannah, 2007ko ekainaren 22a) erizaintzaren teorikoa izan zen, autozaintzaren defizitaren teoriaren garatzailea, erizainaren lana gizakiak bere burua zaintzeko duen beharrari erantzun moduan hartzen duena.
# Dorothea Schlözer

Freifrau Dorothea von Rodde-Schlözer (Göttingen, 1770eko abuztuaren 18a - Avignon, 1825eko uztailaren 12a) alemaniar jakintsu bat eta Alemanian filosofiako doktorego gradua jaso zuen lehen emakumea izan zen. Universitätsmamsellen izeneko emakumeek osatutako talde bateko kide izan zen. Zehazki, bost emakumek osatzen zuten taldea eta XVIII zein XIX. mendeetan zehar oso aktiboa izan zen. Göttingengo unibertsitateko akademikoen alabak ziren, jarraian kide guztien izenak: Meta Forkel-Liebeskind, Therese Huber, Philippine Engelhard eta Caroline Schelling.

## Ikus, gainera

* Filosofia
* Filosofiaren historia
* Alemania
* Göttingen
* Datuak: Q75106
* Multimedia: Dorothea Schlözer / Q75106
# East Haven (Connecticut)

East Haven Connecticuteko herri bat da. New Haven konderrian kokatua dago. 2010ean 29.257 biztanle zituen, 31,75 kilometro koadrotan banatuta.

## Ikus, gainera

* New Haven konderria

## Kanpo estekak

* Datuak: Q755413
* Multimedia: East Haven, Connecticut / Q755413
# East Ham

East Ham, Erresuma Batuko Londres hiriburuaren ekialdean dagoen auzo bat da, Newham barrutian. Historikoki Essex konderrian egon izan da.
2011n 76.186 biztanle zituen.
* Datuak: Q1025593
* Multimedia: East Ham / Q1025593
# East Hampton North (New York)

East Hampton North Ameriketako Estatu Batuetako erroldak esleitutako leku bat da. Suffolk konderrian dago, New York estatuan. 5.377 biztanle ditu, 14,6 kilometro koadroko azaleran banatuta.

## Ikus, gainera

* Suffolk konderria

## Kanpo estekak

* Datuak: Q3461765
# East Haddam (Connecticut)

East Haddam Connecticuteko herri bat da. Middlesex konderrian kokatua dago. 2010ean 9.126 biztanle zituen, 140,71 kilometro koadrotan banatuta.

## Ikus, gainera

* Middlesex konderria

## Kanpo estekak

* Datuak: Q1277891
* Multimedia: East Haddam, Connecticut / Q1277891
# East Hampton (Connecticut)

East Hampton Connecticuteko herri bat da. Middlesex konderrian kokatua dago. 2010ean 12.959 biztanle zituen, 92,18 kilometro koadrotan banatuta.

## Ikus, gainera

* Middlesex konderria

## Kanpo estekak

* Datuak: Q753922
* Multimedia: East Hampton, Connecticut / Q753922
# East Hartford (Connecticut)

East Hartford Connecticuteko herri bat da. Hartford konderrian kokatua dago. 2010ean 51.252 biztanle zituen, 46,67 kilometro koadrotan banatuta.

## Ikus, gainera

* Hartford konderria

## Kanpo estekak

* Datuak: Q754618
* Multimedia: East Hartford, Connecticut / Q754618
# East Haven (Vermont)

East Haven Vermont estatubatuar estatuko Essex konderrian dagoen herria da. 2010. urtean 290 biztanle zituen eta 2,99 pertsona/km²-ko dentsitatea.

## Kanpo estekak

* Datuak: Q1977565
* Multimedia: East Haven, Vermont / Q1977565
# East Hampton (New York)

East Hampton New York estatuko herri bat da. Suffolk konderrian kokatua dago. 2010ean 1.083 biztanle zituen, 12,34 kilometro koadrotan banatuta.

## Ikus, gainera

* Suffolk konderria

## Kanpo estekak

* Datuak: Q994372
* Multimedia: East Hampton (town), New York / Q994372
# East Harlem

East Harlem, "Ekialdeko Harlem", Spanish Harlem edo El Barrio, AEBetako New York hirian dagoen auzo bat da, Manhattan barrutian. Upper East Side eremuan dago.
Berez, Harlem auzoaren atal bat da.
* Datuak: Q1069687
* Multimedia: East Harlem / Q1069687
# East Haven (Angus)

East Haven, Eskoziako ekialdeko kostaldeko arrantzale herri bat da, Angus eskualdean.

## Kanpo estekak

* Datuak: Q5328565
* Multimedia: East Haven, Angus / Q5328565
# Dimorphinites

Dimorphinites ongi ezagunak diren ammonite izeneko zefalopodoen artean genero fosil bat da. Jurasikoan bizi ziren., hau da, orain dela 200 milioi urtetik 145 milioi urtera gutxi gorabehera.

## Erreferentziak

* 1 2 (Ingelesez) Sepkoski, Jack. Sepkoski's Online Genus Database - Cephalopodes. (Noiz kontsultatua: 2010-02-14).

## Kanpo estekak

* Datuak: Q5277746
# Dimorphoplites

Dimorphoplites ongi ezagunak diren ammonite izeneko zefalopodoen artean genero fosil bat da. Kretazeoan bizi ziren, Albiarrean, hau da, orain dela 112 milioi urtetik 99,6 milioi urtera gutxi gorabehera. Lehen agerpena Albiarreko erdiko estratuetan eman zen.

## Erreferentziak

* 1 2 (Ingelesez) Sepkoski, Jack. Sepkoski's Online Genus Database - Cephalopodes. (Noiz kontsultatua: 2010-02-14).

## Kanpo estekak

* Datuak: Q12256246
# Dimorphotheca
## DIMORPHOTHECA ECKLONIS

Dimorphotheca Ecklonis Hegoafrikako landarea da, eta horregatik, ez du izen herrikoirik. Kolore askotarikoa izan daiteke. Petaloak eta erdiko botoia beti kolore ezberdinetakoa izaten du, adib: zuria botoi arrosarekin, morea botoi beltzarekin eta arrosa botoi purpurarekin.
Metro bateko lorea izatera irits daiteke.
EZAUGARRIAK:
* IZEN ZIENTIFIKOA: Dimorphotheca ecklonis
ZER NOLAKO BIZI- BALDINTZETAN BIZI DA:
* NON BIZI DA? Dimorphotheca ecklonis leku eguzkitsuetan landatzen da.
* ZEIN DA BERE BIZI ESTRATEGIA?
** ELIKADURA: Dimorphotheca ecklonis eguzkitan nahiz erdi itzaletan bizi daiteke, baina ohikoena eguzkitan bizitzea da, horrela gehiago haziko baita.
** UGALKETA: espezia honetarako gehien erabiltzen den ugalketa-metodoa haziena da. Udaberrian landatzea komeni da. Loreak multzokatuta agertzen dira.
* ERABILERA: Lorezaintzan erabiltzen da gehienbat, baina apaingarri moduan ere erabil daiteke.
# Dina

Dina edo Dyna cgs unitate sistemako indarrerako unitatea da. Unitate eratorria da, gramo bateko masadun gorputz bati gal bateko azelerazioa lortzeko eman behar zaion indarra da.
Gero eta gutxiago erabiltzen da, NUS erabiltzen baita gehienbat gaur egun. NUSko unitatea indarrarako Newtona da eta hauxe da hauen arteko erlazioa:
$dyn=10^{-5}N\,$
    $N\,$: Newton

## Kanpo estekak

* Datuak: Q201933
# Dimăcheni

Dimăcheni Errumaniako udalerri bat da, Botoșani konderrian. 1.338 biztanle ditu, 37,78 kilometro koadroko azaleran banatuta.

## Herriak

Udalerrian honako herriak daude:
Dimăcheni $^{(en)}$ Mateieni $^{(en)}$ Recia-Verbia $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q12724725
# Dimson

Dimson, Ingalaterrako Kornualles konderriko herri txiki bat da.

## Kanpo estekak

* Datuak: Q5277799
# Din - Din iturria

Din-din iturria Donostiako Igeldo auzoan dagoen iturri bat da, Marabieta baserritik Amoene baserrirako bidearen behealdean.

## Ezaugarriak

Aipagarri du gotiko itxurako aurrealdea, hareharrizko silarriz eginda (arku zorrotza hurrenez hurreneko zenbait molduratan). Harlanduak, goialdean, zirkulu erdiko arku baten errepikapenaz apaindutako frisoa darama eraikuntza osoaren erremate gisa. Garai batean, iturriarekin batera zutabe bat edo gehiago bazeuden ere horien oinarria besterik ez da geratzen. Igeldoko San Pedro elizaren jatorrizko konfiguraziotik etor litezke arkuak.
Iturriko ura errepidearen azpian sortzen da. Egun, iturriak oraindik ura ematen du, nahiz eta, ziurrenik, orain udal saretik datorren.

## Ondarea

Eusko Jaurlaritzak izendatutako ondarea da.

## Erreferentziak

* 1 2 «Iturriak | Igeldo Herriko webgunea» www.igeldo.eus (Noiz kontsultatua: 2019-09-26).
* ↑ Hirigintza Ondarea Babesteko Plan Berezia. “2.2. ORDENANTZA PARTIKULARRAK” dokumentua. .
* ↑ «Din - Din iturria. Ondarea. Euskal Ondare Kulturalaren Informazio Sistemaren hasiera orria» www.euskadi.eus (Noiz kontsultatua: 2019-09-26).

## Kanpo estekak

* Datuak: Q65718389
* Multimedia: Din-Din iturria / Q65718389
# Eduardo Waghorn

Eduardo Waghorn Halaby (Santiago, Chile, 1966ko ekainaren 14a) Txileko musikari, konpositore, gitarra-jotzaile, kantaria, musikagilea eta abokatua da. Poesia, marrazki artistiko eta publizitatean ere aritu izan da. 500 kanta baino gehiagoren egilea da. Waghorn-ek bere estiloa "find, pop eta folk nahasketa gisa" definitzen du.
Bere estiloa "trova, pop eta folk nahasketa" gisa definitu da. Bere letra gozoa izan daiteke aldi berean. Bere doinuek dinamismo handia txertatzen dute sinpletasunaren eta konplexutasunaren artean. Bere musika-influentzia batzuk, The Beatles, Electric Light Orchestra, Tom Jobim, Silvio Rodríguez, eta Víctor Jara bezain askotarikoak dira.

## Erreferentziak

* ↑ Eduardo Waghorn abeslariaren kantariaren biografia Txileko Copyright Elkartean
* ↑ Eduardo Waghorn Biografia Musika Ona
* Datuak: Q5819816
* Multimedia: Eduardo Waghorn / Q5819816
# Eduardo Zamacois Zabala

Eduardo Zamacois Zabala (Bilbo, Bizkaia, 1841eko uztailaren 2a - Madril, Espainia, 1871ko urtarrilaren 12a) Euskal Herriko margolaria izan zen. Eduardo kubatar idazlearen osaba, nazioartean arrakasta lortu zuen lehendabiziko euskal artista izan zen.
Parisen ikasi zuen (Ernest Meissonier frantses margolari handiaren ikasle izan zen). Tratulari azkarra, Europako nazioarteko lehiaketan parte hartu zuen.
Sari ugari jaso zituen Parisen egindako erakusketetan (1862, 1864, 1866, 1870). El guarda campestre koadroa erosi zion, 1872. urtean, Charles Dickens eleberrigile ingelesak.

## Lan nabarmenduak

Margolan nagusiak:
* Una despensa (1858-59; Bilboko Arte Eder Museoa)
* Niños jugando a los toros (1863; Bilboko Arte Eder Museoa)
* Un violinista
* Oficial de guardia
* Últimos momentos de Cervantes
* La primera espada
* Bautizo de pobre (1868; San Telmo Museoa)
* Orduz kanpoko bisita (Una visita inoportuna) (1868; Bilboko Arte Ederren Museoa)
* Buffon au 16e siècle
* Bufones jugando al cochonnet (1868; Bilboko Arte Eder Museoa)
* La educación de un príncipe
* El regreso al convento edo Monjea eta asto menderakaitza (1868; Thyssen-Bornemisza Museoa)
* Fraile componiendo su peluca
* Saludo al rey (1870; Pradoko Museoa)
* Le favori du roi (Frankel Family Trust bilduma)

## Galeria

* Escena de la ocupación francesa
* Bufones jugando al cochonnet
* Le favori du roi
* Monjea eta asto menderakaitza
* Amor platónico
* Bautizo de pobre
* Orduz kanpoko bisita (Una visita inoportuna)

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Auñamendi Eusko Entziklopedia. Eduardo Zamacois Zabala. .
* ↑ Thieme, Ulrich; Becker, Felix. (1980-1986). Allgemeines Lexikon der bildenden Künstler von der Antike bis zur Gegenwart. Leipzig.

## Kanpo estekak

* Datuak: Q3750944
* Multimedia: Eduardo Zamacois y Zabala / Q3750944
# Eduardo Zavalia

Eduardo Zavalía argentinar lur-jabea da, Argentinako Landa Elkartearen (SRA) zuzendaritza batzordeko kidea izan dena, bertan abeltzaintzako ekoizle handi, ertain eta txikiak ordezkatuta daude, eta 1990-1994 aldietarako presidente hautatu zuten. SRAren buruan egon zen bitartean, erakundeak, kexa-egile batzuek irregulartzat jotako moduan, Domingo Faustino Sarmientoren erabakiz 1866az geroztik izan zituen ondasunak eskuratu zituen, nahiz eta erakundeak eta bere kideek uste duten guztiz legitimoa eta legezko betebeharretara egokitua izan zela, eta horren harira ikertzen ari da Argentinako justizia, Carlos Menem presidente ohiarekin batera.
Zavalía doktorea, Holandoko hazleen Elkarteko presidente izan ondoren, esnegintza arloan aholkularia izan zen Argentinako azken diktadura militarrean, eta kargu horretatik Europar Batasunetik diruz lagundutako esnekien inportazioa mugatzeko neurriak proposatu zituen ekoizle argentinarra defendatzeko. 1988an Konex saria jaso zuen landa-ekintzaile gisa egindako ibilbideagatik.

## Erreferentziak

* ↑ Medidas de limitación para la importación de la leche - Diario La Nación, 10/01/1977

## Kanpo estekak

* La Rural auzia: Menem, bosgarren akusaziotik gertu
* Datuak: Q2881741
# Eduardo Zaharra

Eduardo Zaharra (antzinako ingelesez: Ēadweard se Ieldra; c. 874-Farndon, Cheshire, 924ko uztailaren 17a) Wessexko erregea izan zen, 899-924 bitarteko urteetan. Alfredo Handiaren semea. Daniarren aurka borrokatu zen eta iparralderago eraman zituen erreinuko mugak.

## Erreferentziak

* ↑ Lur entziklopedietatik hartua.
* Datuak: Q187114
* Multimedia: Edward the Elder / Q187114
# Eduardo di Capua

Eduardo di Capua (Napoli, Italia, 1865eko martxoaren 12-Ibidem, 1917ko urriaren 3) abeslari eta musikagile italiarra izan zen.

## Garrantzia

Eduardo di Capuak Italiako abesti ezagunetariko batzuk konposatu zituen, esaterako "'O sole mio" (Ene eguzki) ospetsua, abeslari askok grabatu duten abestia. "'O sole mio"ren partitura 1898ko martxoan idatzi zen, Odesa (Ukraina) hirian; bertan Di Capua bere aitarekin zegoen, musikaria eta musikagilea ere bai, kontzertu-itzuli bat egiten. Abestia egiteko emakume aitorenseme emakume bati Giovanni Capurro idazleak idatzi zion poema batean oinarritu zen. Oso ospetsuak izan ziren ere Maria, Marì (1899), Alfredo Krausek grabatu zuena, I' Te Vurria Vasa (1900), Andrea Bocellik abestu duena.

## Abestiak

* Lo campaniello de la parrocchia (1884)
* Gnorsì (1886)
* Capille d'oro (1887)
* Margaretella (1887)
* Frunnella 'e rosa (1887)
* Rusinella (1888)
* 'Achiave (1889)
* 'Agrotta azzurra (1889)
* 'Aserenata d'e nnamurate (1889)
* 'E bersagliere (1889)
* Evviva 'o Rre (1889)
* Nennella mia (1889)
* 'A ritirata d'e marenare (1890)
* Tiritì-tiritommolà (1890)
* 'Osentimento (1890)
* 'Aluntananza (1892)
* 'Opumpiere (1892)
* Teh!... zuca cca! (1892)
* Carcioffolà (1893)
* 'E gesummine 'e Spagna (1893)
* 'Ombriaco (1893)
* Pecché, pecché, pecché (1893)
* Carmela 'e San Sivero (1894)
* Sott'ombrello (1894)
* Mo va mo vene (1895)
* 'Amisturella (1896)
* Chitarra mia (1896)
* Muntagnola (1896)
* 'Osole mio (1898)
* 'Aserenata d'e rrose (1899)
* Maria, Marì (1899)
* I' te vurria vasà (1900)
* Nuttata a mare (1900)
* Torna maggio (1900)
* Filumè, Filumè! (1901)
* Serenatella nera (1903)
* Canzone bella (1904)
* 'Erragazze (1904)
* L'urdema canzona mia (1904)
* 'Afurastiera (1906)
* Pusilleco, Pusì (1906)
* Pene d'ammore (1907)
* Nun t'affaccià (1908)
* Rosa 'e maggio (1908)
* 'Azarellara (1909)
* Mandulinata 'e notte (1916).

## Erreferentziak

* ↑ Eduardo di Capua Dizionario Biografico dell'Enciclopedia Italiana Treccani

## Kanpo estekak

* (Alemanez):Eduardo Di Capuaren erretratua.
* Datuak: Q506089
* Multimedia: Eduardo di Capua / Q506089